ועדת הכלכלה, כנסת 25, פרוטוקול מספר 265, 2024-01-15 00:00

דוד ביטן: שלום רב, אני פותח את הישיבה: קידום הסדר להפעלת כטב"מים על-ידי כיתות כוננות ברשויות המקומיות

דוד ביטן:       הייתה לי שיחה עם שמואל זכאי, והבנתי ממנו שהוא מבקש שזה לא יהיה שלושה חודשים, אלא חודשיים

דוד ביטן:  הוא רוצה שהרשויות המקומיות ייקחו אחריות על כל מיני דברים, וכמובן, להעביר את התיקון לתקנות שמאפשרות להפחית את האגרה בסכום מאוד נמוך

דוד ביטן:  כמה זה, 60 שקל?      

שלום דנינו: 15 שקלים אמרו, לא?      

שמואל כץ: 39 שקלים

דוד ביטן: אתה רואה, לא אני ולא אתה צדקנו

דוד ביטן:  קיבלתי הודעת וואטסאפ מהרשויות המקומיות – לא כל כך מהרשויות כי המתנדבים הפכו להיות הרשויות המקומיות פתאום בעניין הזה שלוקח הרבה זמן להוציא רישיון

דוד ביטן:       שמואל זכאי, בבקשה

שמואל כץ: קודם כול, שינוי התקנות הונח על שולחן הוועדה הבוקר וזה ממתין לדיון אצלך

דוד ביטן: קבענו את זה לשלישי הבא ושלישי אחרי זה

דוד ביטן:  אני לא יכול בשלישי אז חבר הכנסת דנינו ינהל את זה במקומי כדי לזרז את העניין

שמואל כץ: אני רוצה להודות לך, היושב-ראש, על כל המאמצים שעשית מול כל משרדי הממשלה הרלוונטיים כדי לקדם את התקנות

שמואל כץ:  התקנות החדשות יקלו מאוד גם בתהליך וגם בצד הכלכלי – הן הרבה יותר מהירות, הרבה יותר ידידותיות, הרבה יותר מקוונות, אינטרנטיות

שמואל כץ:       באשר לבקשה שלך בהמשך לדיון הקודם – בסוף חודש פברואר מסתיימת הוראת השעה של חובת remote I

שמואל כץ: D על כלי טיס בלתי מאוישים

שמואל כץ:  ברגע שיסתיימו הוראות השעה סימן שהמוטרדות של מערכת הביטחון מול כלי טיס - -     

דוד ביטן: אולי יאריכו את זה, אי אפשר לדעת

שמואל כץ: בשביל להאריך את זה צריך לנקוט אקטיבית

שמואל כץ:  זאת אומרת מישהו ממערכת הביטחון - -     

דוד ביטן: כן, כן

שמואל כץ: אם הם לא נוקטים אקטיבית חזקה עליהם שאם יש בזה צורך ביטחוני הם ינקטו צורך אקטיבי ויגישו דרישה להאריך את תוקף התקנות

שמואל כץ:  בהנחה שבסוף חודש פברואר מסתיימת - -     

דוד ביטן: אומרים לי פה שהיועץ המשפטי שלנו לא יהיה ערוך ליום שלישי הבא עם התקנות

דוד ביטן:  זה יידחה ל-30 בינואר

שמואל כץ: בכל מקרה עד אז יהיה היתר לרשויות המקומיות לאשר לסיירת הרחפנים להטיס את כלי הטיס

שמואל כץ:  מכיוון שהסתיימו ההוראות של חובת I

שמואל כץ: D remote שהיא צורך ביטחוני אז הצורך להטיס את סיירות הרחפנים לצרכים של המלחמה – גם הם מתייתרים כי כבר אין צורך ביטחוני

שמואל כץ:  אפשר לחזור לדרך המלך

שמואל כץ:  דרך המלך היא הדרך הנורמטיבית כפי שקבוע בתקנות, וזה גם החוק שצריך, והסברנו גם למה: צריך לרשום את הכלי והיתר מטיס

שמואל כץ:  זה החוק

דוד ביטן: אנחנו לא נגד זה

דוד ביטן:  רק אמרנו שתיתנו להם אורכה

דוד ביטן:  הרי היה להם פטור

דוד ביטן:  אז אמרת שאתה מסכים לחודשיים

שמואל כץ: נתנו פטור לחודשיים או לסיום התקנות של הוראות לשעת חירום – המוקדם מביניהם

שמואל כץ:  אם ההוראות לא יסתיימו או  יימשכו - -     

דוד ביטן: זה לא חודשיים

דוד ביטן:  מתי התקנות מסתיימות?      

שמואל כץ: בסוף חודש פברואר

דוד ביטן: אז תיתן חודשיים

דוד ביטן:  על שבועיים אתה מתווכח?      

שמואל כץ: אני לא מתווכח, אני רק אומר

שמואל כץ:       באשר לחובה של מרכז השלטון המקומי

שמואל כץ:  אנחנו הסברנו את הרגישות

שמואל כץ:  כולם יודעים שמדינת ישראל נתקפת על-ידי כלי  טיס בלתי מאוישים מכל גבולותיה

שמואל כץ:  מי שאחראי להגנת שמי המדינה זה חיל האוויר

שמואל כץ:  רמת המוטרדות של חיל האוויר ביכולת לזהות מה של כוחותינו ומה אינו של כוחותינו היא מאוד גבוהה

שמואל כץ:  צריך להבין שמופעלות כאן מערכות התראה שבסופו של דבר גורמות לאזרחים להיכנס למרחבים מוגנים כדי להגן עליהם

שמואל כץ:  לכן מידת הרגישות היא מאוד גבוהה

שמואל כץ:  מכיוון שהצורך הוא לטובת השלטון המקומי, הגדרנו בצורה מדויקת שהשלטון המקומי צריך לתדרך, לוודא שהם פועלים לפי הכללים באופן שלא ייגרם נזק לא לאנשים, לא לכלי טיס, לא לכלי טיס צבאיים ולא לכלי טיס אזרחיים; דבר שני – שהאזרחים בראשון לציון או בכל עיר אחרת לא יחשבו שעכשיו באים לתקוף אותם עם כלי טיס בלתי מאוישים ותיגרם בהלה

שמואל כץ:  זה אומר שצריכות להיות הודעות לציבור ותיאום בצורה מסודרת

דוד ביטן: בסדר

דוד ביטן:  אתם בטח תוציאו הנחיות בעניין הזה

שמואל כץ: כן

שמואל כץ:  כתבנו את ההנחיות בצורה מסודרת במסמך הנלווה, ונענינו לבקשתך, אדוני היושב-ראש

דוד ביטן: מישהו רוצה להגיד משהו?      

שלום דנינו: תודה

דוד ביטן: בבקשה

דוד ביטן:  אתה מהעירייה?      

יוחאי וג'ימה: אני ראש מינהל ביטחון וחירום במרכז השלטון המקומי

יוחאי וג'ימה:  כמה דברים: הצורך הביטחוני עדיין קיים - -     

דוד ביטן: יכול להיות שזה יוארך

דוד ביטן:  לא משנה, הוא נתן חודשיים

יוחאי וג'ימה: בסדר

יוחאי וג'ימה:  אני לא מדבר על החודשיים, אני מדבר בכלל על המודעות של הרשויות המקומיות לנושא של ביטחון

יוחאי וג'ימה:  רק היום מתחילים סבב בכל הרשויות המקומיות לעדכון התרחיש הצפוני

יוחאי וג'ימה:  היום זה מתחיל בגוש דן

יוחאי וג'ימה:  אצלנו זה קיים, אנחנו עדיין בזה

יוחאי וג'ימה:       לגבי החובה שלנו – גם היום כשהרשויות מטיסות דבר כזה הן מודיעות לתחנה המקומית, למשטרה וגם הזיהוי חשוב

יוחאי וג'ימה:  לגבי הצורך ליידע ולנהוג כמו שצריך מול הרשויות המקומיות וליידע את הציבור לגבי הפעילות – ברגע שייצא מסמך הוא יופץ לכל הרשויות

יוחאי וג'ימה:  היום יצרה איתי קשר מישהי בשם מיטל שעוסקת בנושא של הרחפנים – לעשות אירוע משותף לכל הרשויות המקומיות ולכל מי שמפעיל –  איך נכון להפעיל ולעשות את זה

יוחאי וג'ימה:  נשמח לשלושה חודשים

דוד ביטן: בינתיים חודשיים, זה הסיכום

יוחאי וג'ימה: - - - התקנות שיעברו יקלו בכל נושא הרגולציה

דוד ביטן: כן, ברור

דוד ביטן:  אני מקווה שעד 15 בפברואר התקנות יעברו

דוד ביטן:  אלה תקנות ארוכות מאוד, כמו שהבנתי

דוד ביטן:  נתחיל ב-30 בינואר, יהיו שתי ישיבות – כל ישיבה ארבע שעות והם יסיימו את זה

דוד ביטן:       חבר הכנסת טופורובסקי, סיימנו את העניין הזה, נכון? אפשר להגיד שכן?      

בועז טופורובסקי: כן

אבישי פדהצור: אני אבישי מהלשכה המשפטית ברת"א

אבישי פדהצור:  ברשותך, אדוני, אני רוצה לחדד

אבישי פדהצור:  אדוני, מנהל הרשות, מדבר על חודש וחצי או חודשיים – אני מנסה להסביר את ההבדל ביניהם

אבישי פדהצור:  בעוד חודש וחצי תאורטית פוקעות התקנות לגבי זיהוי מרחוק, מה שקוראים לו – remote I

אבישי פדהצור: D – זה שכל מה שעף צריך לשאת עליו מתקן שמשדר את המיקום שלו או למצוא הסדר אחר איתו

אבישי פדהצור:  ברגע שהתקנות האלה פוקעות מצד אחד, ואנחנו נמשיך להתיר לכלי הטיס האלה לפעול בלי מטיס ובלי רישיון אז יש בלגן באוויר כי אלה כלי טיס בלתי מזוהים

דוד ביטן: הבנתי

דוד ביטן:  אבל מדובר פה על שבועיים, זה הכול

דוד ביטן:  אם התקנות יתארכו אז אין לך בעיה

אבישי פדהצור: אין בעיה

דוד ביטן: אם לא, מדובר בשבועיים

דוד ביטן:  אנחנו נסיים את התקנות עד אמצע פברואר, ולשיקול דעתך: אם אתה יכול לתת את השבועיים האלה תיתן, ואם לא אז אל תיתן

אבישי פדהצור: תודה

שמואל כץ: היושב-ראש, אני רוצה לומר עוד הערה אחת

דוד ביטן: בבקשה

שמואל כץ: אנחנו עושים עבודה יחד עם משטרת ישראל לגבי כיתות הכוננות ביישובים שמשטרת ישראל חושבת שיש צורך שהם יפעילו כלי טיס בלתי מאוישים

שמואל כץ:  בשביל להסדיר את זה לטובת כיתות הכוננות שהן בפיקוח וברגולציה של משטרת ישראל, משטרת ישראל תנסח יחד איתנו תקנות כדי שבפרק הזמן בין עכשיו לבין ההמשך יהיה להם מספיק זמן כדי להכשיר את כיתות הכוננות בהתאם לתקנות, כלומר בחובת רישום הכלי ובהיתר מטיס

שמואל כץ:  זאת עבודה פנימית שאנחנו מבצעים עם משטרת ישראל

דוד ביטן: המשטרה רוצה להגיד משהו? לא

דוד ביטן:  אז סיימנו את הישיבה

דוד ביטן:  תודה רבה